‎(ซีรีส์จาก NETFLIX)
‎(เล่ม 3: สุภาษิต)
‎พระผู้เป็นเจ้าขอทรงเมตตา ‎เพราะผมได้ทำบาป
‎ไม่ใช่สิ
‎พระผู้เป็นเจ้าขอทรงเมตตา ‎เพราะผมกำลังจะทำบาป
‎พรุ่งนี้เช้า ผมจะแนะนำตัวกับทางโบสถ์
‎และโกหกพวกเขา ‎เรื่องมงซินญอร์จอห์น พรูอิตต์
‎โกหกจริงๆ ไม่ใช่แค่ปิดบังข้อมูล
‎ผมจะไม่บอกพวกเขาว่าจอห์น พรูอิตต์ ‎ป่วยหนักกว่าที่พวกเขาคิด
‎ตอนพวกเขาส่งเขาไปเดินทาง
‎มงซินญอร์ครับ มงซินญอร์พรูอิตต์ ‎คุณจะไปไหนน่ะ
‎ไปทางนี้ครับ กรุ๊ปเราไปทางนี้
‎และเขาก็เดินหลงจากกรุ๊ปทัวร์ของเขาบ่อยๆ
‎ในวันแรกเขาใช้เวลาหลายชั่วโมง ‎เดินหลงอยู่ในเยรูซาเลม
‎และเขาก็
‎กลัวมาก
‎นี่ไม่ใช่อาการคนแก่ที่หลงๆ ลืมๆ
‎ไม่ นี่เป็นชายที่มีอาการโรคสมองเสื่อม
‎ที่ร้ายแรงกว่าที่ใครในโบสถ์จะรับได้
‎ชายที่ซึ่ง…
‎ใกล้จะตายจากโลกนี้ไปแล้ว
‎แต่ผมจะไม่บอกพวกเขาเรื่องนั้น
‎ผมจะบอกว่าเขากำลังพักฟื้น ‎อยู่ในโรงพยาบาลบนแผ่นดินใหญ่
‎บอกว่าทุกอย่างจะยังคงเหมือนเดิม
‎ว่าเขายังเป็นคนเดิมแบบที่พวกเขาจำได้
‎ว่าเขายังเป็นชายผู้นำ
‎ผู้นำทางที่พวกเขารักและเคารพมาตลอดหลายปี
‎ผมจะเล่าเรื่องโกหกนี้ให้พวกเขาฟัง
‎เพื่อประโยชน์ของพวกเขา ‎พอเมื่อมันเริ่มขึ้น พวกเขาจะได้พร้อม
‎สำหรับสิ่งที่กำลังจะเกิดขึ้น
‎สำหรับปาฏิหาริย์ที่กำลังจะเกิดขึ้น
‎คุณพ่อคะ
‎คุณพ่อ
‎คุณพ่อ เป็นอะไรหรือเปล่าคะ
‎ให้ฉันโทรเรียกหมอกันนิ่งไหม
‎นี่เป็นปาฏิหาริย์ ปาฏิหาริย์จริงๆ
‎ใช่ไหมคะ ปาฏิหาริย์น่ะ
‎น่าทึ่งจริงๆ
‎ปฏิกิริยาตอบสนองยังอ่อนอยู่ แต่ว่ามีนะ
‎เธอรู้สึกอะไรบ้างไหม
‎เมื่อเช้านี้รู้สึกแปลกๆ บ้างไหม
‎ไม่รู้ค่ะ คือแม้แต่ตอนที่หนูไม่รู้สึก
‎หนูก็รู้สึกได้ค่ะ ‎เหมือนเรื่องที่เราคุยกัน อาการ…
‎อาการหลงผิดว่าแขนขายังคงอยู่ ใช่ ‎แต่ไม่มีอย่างอื่นที่ต่างจากเดิมเหรอ
‎- ไม่ค่ะ ‎- หนู…
‎เธอยืนได้ เดินได้ นั่นแหละที่สำคัญที่สุด
‎ฉันดีใจกับเธอมากๆ ลีซ่า
‎กล้ามเนื้อของเธอยังอ่อนแรงอยู่ ‎ซึ่งเข้าใจได้ เดี๋ยวฉัน…
‎ช่วงนี้ฉันอยากให้เธอใช้ไม้เท้านี่
‎ถึงจะเดินระยะสั้นๆ ก็ตาม
‎ลงน้ำหนักลงไปเลย ‎แล้ววางมันไว้ข้างหน้าเธอหนึ่งก้าว
‎- เข้าใจไหม ‎- คุณเคย…
‎คุณเคยเห็นอะไรแบบนี้ไหม
‎มันคือปาฏิหาริย์ใช่ไหมครับ ‎ของจริงเลย ตามคำสอนในพระคัมภีร์
‎ก่อนวันนี้เหรอ ฉันไม่เคยเห็นอะไรแบบนี้มาก่อน
‎แต่ตอนนี้ได้เห็นแล้ว การบาดเจ็บที่ไขสันหลัง ‎สามารถหายได้เมื่อเวลาผ่านไป
‎มันเกิดขึ้นได้ยากมาก แต่ก็เกิดได้
‎ฉันอยากพาลีซ่าไปแผ่นดินใหญ่เพื่อตรวจเพิ่ม
‎ไม่รู้สิ
‎ยิ่งรู้ถึงสิ่งที่เกิดขึ้นมากเท่าไหร่
‎ก็จะยิ่งช่วยคนอื่นที่ทรมาน…
‎ครับ ผมรู้ ไม่ใช่เรื่องนั้น ก็แค่
‎ตลอดหลายปีกับการนัดพบหมอ ผู้เชี่ยวชาญ
‎และการบำบัดทดลองต่างๆ ที่เราลอง…
‎บอกตามตรงนะ ซาร่าห์
‎เราจ่ายค่าเช่าบ้านที่เราเคยเป็นเจ้าของ
‎อาหารครึ่งหนึ่งของเราซื้อโดยเงินสงเคราะห์
‎และอีกครึ่งก็ได้รับบริจาคจากทางโบสถ์
‎เราไม่ได้จะบ่นนะ ลูกรัก ไม่เลย
‎ลูกคุ้มค่าทุกบาททุกสตางค์ที่เรามี ‎และมากกว่านั้น
‎แต่ถ้าไม่ทำซีทีสแกน
‎หรือเจาะน้ำไขสันหลัง ‎เราก็จะไม่รู้เลยว่าเกิดอะไร…
‎เธอเดินได้ ยืนได้ แค่นี้เราก็ปลื้มปีติแล้ว
‎มันรู้สึกผิดน่ะ ที่จะเคลือบแคลงในปาฏิหาริย์
‎สงสัยในของขวัญจากพระเจ้า
‎แม่เดินไปไหนเนี่ย
‎แม่คะ แม่ ขึ้นมาบนนี้ได้ยังไง
‎ห้องของฉัน… นี่คือห้องของฉัน
‎- ใช่ค่ะ แม่ แต่ไม่ใช่… ‎- มันดูแปลกไปนะ
‎- แม่ขึ้นลงบันไดไม่ได้ ห้ามเลย ‎- ห้องฉัน…
‎รู้จักลูกสาวฉันไหม ซาร่าห์น่ะ
‎- เธอเป็นหมอ ‎- หนูไม่รู้ว่าจะพาแม่ลงไปยังไง
‎เธอจะบอกคุณได้ว่าสะโพกฉันไม่ดี
‎ถ้าเขาช่วย… ภรรยาผม
‎- เขาช่วยสวดภาวนาให้ภรรยาผมได้ไหม ‎- สามีฉันป่วยมากเลย
‎ใจเย็นๆ นะ ทุกคน ‎คุณก็รู้ว่าเรื่องแบบนี้ไม่ได้เกิดขึ้นง่ายๆ
‎อย่าเพิ่งตื่นตูมไป ‎พระเจ้าไม่ได้ต้องการชื่อเสียง ไม่ใช่แบบนั้น
‎มาสวดภาวนากัน
‎"จงขอบพระคุณพระเจ้า ‎เพราะพระองค์ทรงพระคุณ
‎เพราะความรักมั่นคงของพระองค์ดำรงเป็นนิตย์
‎จงขอบพระคุณพระเจ้าแห่งทวยเทพ ‎เพราะความรักมั่นคงของพระองค์ดำรงเป็นนิตย์
‎จงขอบพระคุณพระผู้เป็นเจ้า ‎เพราะความรักมั่นคงของพระองค์ดำรงเป็นนิตย์
‎แด่พระองค์ ผู้สร้างสิ่งมหัศจรรย์ยิ่งใหญ่
‎ผู้มีความรักมั่นคงดำรงเป็นนิตย์"
‎(บาทหลวง มงซินญอร์ จอห์น ไมเคิล พรูอิตต์ ‎ศูนย์สันทนาการ)
‎ขั้นที่สี่จะยากมากนะ ‎แต่ผมรู้ว่าคุณทำได้ จริงๆ นะ
‎เราจะไม่คุยเรื่องนั้นจริงๆ เหรอ
‎ไม่ เราคุยได้นะ
‎ทั้งเมืองตื่นเต้นกันยกใหญ่
‎ปาฏิหาริย์ที่โบสถ์เซนต์แพทริค ‎คุณจะเจอทุกคน
‎ที่บาดเจ็บไม่สบายนั่งเต็มโบสถ์แน่
‎เผลอๆ จะมีนักข่าวจากแผ่นดินใหญ่ ‎โทรมาสัมภาษณ์คุณด้วย
‎เขาอาจอยากเขียนเรื่องสะเทือนใจ ‎ของลีซ่าผู้หายเป็นปกติ
‎เพราะมีพระช่วยรักษาเธอ
‎นี่ไม่ใช่การประชาสัมพันธ์ ‎ผมจะปฏิเสธ
‎อย่างที่นักบุญมัทธิวกล่าว ‎"หากเจ้าช่วยเหลือคนที่เดือดร้อน
‎จงอย่าให้มือซ้ายรู้การ ‎ในสิ่งที่มือขวากระทำอยู่"
‎ดอลลี่กับเวด
‎พวกเขาจะไม่หาประโยชน์จากลูกสาว ‎หรือใส่ไข่เรื่องนี้
‎ผมแค่นึกภาพไม่ออก
‎ว่าเรื่องนี้จะได้รับความสนใจจากที่อื่น ‎ซึ่งก็ไม่เป็นไรเลย
‎แบบนี้ดีที่สุดแล้ว
‎สิ่งสำคัญคือลีซ่า
‎ใช่
‎คืองี้ ผมเป็นคนที่เชื่อในเหตุผลมากๆ
‎คุณก็รู้ว่าทุกตำนานของเรา ศาสนาของเรา
‎มาจากเหตุการณ์ธรรมชาติ ‎ที่ไม่สามารถอธิบายได้
‎ผมมองออกว่า ‎ผมคิดยังไงกับเรื่องพวกนั้น
‎ดีแล้วครับ
‎ถ้าเป็นเรื่องวินิจฉัยผิด ผมพอเข้าใจได้
‎ผมค้นดูแล้ว มันเกิดขึ้นได้ ‎เกิดขึ้นยาก แต่ก็เกิดนะ
‎ที่ผ่านมาร่างกายของเธอคงค่อยๆ รักษาตัวเอง
‎ผมอธิบายทุกอย่างได้เลย ‎ถ้าให้พูดตามตรง ทุกอย่างอธิบายได้
‎- วิเศษไปเลย ‎- ยกเว้นเรื่องเดียว
‎คุณต้องรู้สิ
‎คุณต้องรู้ว่าเธอจะเดินได้
‎คุณเดินถอยขึ้นไปบนบันได ‎กวักมือเรียกเธอ ถ้าเธอไม่เดินล่ะ
‎จะเกิดอะไรขึ้นกับคุณ
‎ชุมชนนี้จะคิดยังไงกับคุณ ‎ถ้าเธอไม่เดินล่ะ
‎- แต่เธอก็เดิน ‎- คุณต้องรู้เรื่องนั้นมาก่อน
‎- โอเค จะถามอะไร ‎- ผมจะถามว่า คุณรู้ได้ยังไง
‎ผมไม่มีคำตอบที่จะทำให้คุณพอใจหรอกนะ
‎ไม่ใช่คุณ
‎ถ้าผมบอกคนอื่นว่าผมแค่รู้สึกได้
‎ตอนเธอเข็นรถเข็นผ่านผมตรงทางลาด
‎ว่าผมแทบจะเห็นได้ ‎แทบจะได้ยินเสียงเธอในหัวผม
‎ณ ขณะนั้น ผมรู้สึกเชื่อมโยงกับเธอ
‎คำตอบนั้นอาจดีพอสำหรับคนอื่น ‎แต่ไม่ใช่คุณ
‎จริงไหม ไรลี่ย์ ฟลินน์
‎ผมอยากได้คำตอบที่ดีกว่านั้น
‎ใช่ และผมก็อยากตอบคุณได้ดีกว่านั้น
‎แต่ผมตอบได้เท่านี้
‎เจ็บหรือเปล่า
‎ไม่
‎อยากให้ฉันช่วยสะพายเป้ไหม
‎ได้สิ ขอบใจนะ
‎- ตอนเดินเจ็บไหม ‎- รู้สึกยังไงบ้าง
‎ไม่เอาน่า อย่าไปกวนเพื่อน
‎อรุณสวัสดิ์จ้ะ
‎- อรุณสวัสดิ์ค่ะ ครูกรีน ‎- อรุณสวัสดิ์ครับ
‎ทำอะไรเนี่ย
‎แล้วหลังคุณล่ะ
‎เต้นกับผมหน่อย
‎ก็ได้
‎อะไรเนี่ย
‎พระกายของพระคริสต์
‎(ยาฆ่าหนู 1080 - โซเดียม ‎โมโนฟลูออโรอะซิเตต มีพิษถึงตาย)
‎(ปาฏิหาริย์แห่งโบสถ์เซนต์แพทริค)
‎สัปดาห์นี้เติมขวดแก้วเพิ่มด้วยนะ ‎ข้างนอกคนแน่นเลย
‎คนเยอะมาก
‎เรามีอีกขวดไหมครับ
‎เราเคยมีแถวๆ นี้นะ แต่ช่วงนี้ผมไม่เห็นเลย
‎พวกเธอไปจัดแถวก่อน ฉันจะจัดการเอง
‎- ไฟไม่ติด ‎- เวร โทษที
‎ไฟแช็กครับ
‎ไปกัน
‎สามสัปดาห์ก่อน ‎ตอนที่เราเริ่มการเดินทางแห่งการสำนึกผิดนี้
‎ผมได้ขอให้พวกคุณที่มาในวันนั้น ‎จดจำคำบางคำไว้
‎การเกิดใหม่ โอกาสที่สอง ชีวิตอมตะ
‎นั่นเป็นเรื่องที่เข้าใจยากสินะ
‎ผมเองยังนึกภาพสัปดาห์หน้าไม่ออก ‎อย่าว่าแต่ชั่วนิรันดร์เลย
‎แต่สำหรับพวกเราส่วนใหญ่ ‎ชั่วนิรันดร์เป็นนามธรรม
‎เป็นการอุปมา การใส่ไข่พูดเกินจริง
‎เมื่อเรากำลังรอสิ่งที่เราต้องการ ‎มันใช้เวลานานมาก
‎เรานั่งอยู่ในรถติดนานแสนนาน
‎นามธรรม คำอุปมา การใส่ไข่พูดเกินจริง
‎อาจจะสำหรับเรา แต่ไม่ใช่กับพระเจ้า
‎ไม่ใช่เลย และมันไม่ควรเป็นสำหรับเราด้วย
‎พิธีศีลมหาสนิท การเปลี่ยนขนมปังกับไวน์
‎ให้เป็นพระกายและพระโลหิตของพระคริสต์
‎คำอุปมาเหรอ ไม่ พระเจ้าบอกเรา
‎ปาฏิหาริย์ การเดินบนน้ำ ‎การฟื้นจากความตาย นามธรรมเหรอ
‎ไม่ใช่ พระเจ้าบอกเรา ‎ชีวิตอมตะ การใส่ไข่พูดเกินจริงเหรอ
‎- ไม่ใช่ ‎- ไม่ ใช่แล้ว พูดออกมาเลย
‎ของขวัญของพระเจ้าจับต้องได้ ‎เช่นเดียวกับพื้นที่อยู่ใต้เท้าเรา
‎และพันธสัญญาของพระองค์ ก็ไม่ใช่นามธรรม
‎ไม่ มันคือสัญญา ที่เขียนบนหนัง ‎ใช้เลือดของผู้พลีชีพเป็นน้ำหมึก
‎และจะลองดูก็ได้ แต่เราไม่สามารถเห็นภาพ
‎ไม่สามารถนึกภาพรางวัลตามสัญญาได้
‎ถ้าคุณมาเพื่ออยากรู้คำตอบ ‎ของสิ่งที่ยากจะหยั่งรู้
‎มันเป็นหน้าที่ของผมที่จะบอกคุณว่า ‎ผมไม่มีคำตอบ
‎ถ้าคุณอยากรู้ว่าเหตุผลหรือวิธีที่ ‎ปณิธานของพระเจ้าปรับเปลี่ยนโลกนี้
‎พี่น้องทั้งหลาย ผมก็อยากรู้ ‎ผมไม่มีคำตอบทั้งหมด ไม่มีใครมี
‎แต่สิ่งที่ผมตอบได้และสิ่งที่พระเจ้า ‎ประทานให้เรามากมาย
‎เป็นปริศนา
‎พระเจ้าแทบไม่ประทานปาฏิหาริย์แก่เรา ‎แต่ปริศนาน่ะเหรอ
‎ขอโทษที
‎ในฐานะผู้ใหญ่
‎เรามักไม่ชอบปริศนา
‎เราอึดอัดกับการไม่รู้
‎ไม่ การเป็นเด็ก
‎การมองด้วยความทึ่งและอัศจรรย์ใจ ‎ใช้ชีวิตด้วยความจริงใจล้นเหลือ
‎ปราศจากมลทิน เบาเหมือนอากาศ
‎โอนอ่อนไปตามคำพูดของพระเจ้า…
‎ขอโทษจริงๆ ผม…
‎ขอโทษที วันนี้ผมเหนื่อยๆ น่ะ
‎วิงเวียนเล็กน้อย
‎หายแล้ว ผมไม่เป็นไร ต้องขอโทษจริงๆ
‎ยิ่งเรารู้มากเท่าไหร่ ก็จะยิ่งโอนอ่อนน้อยลง
‎ยิ่งเปราะบางเท่าไหร่ ก็จะยิ่งหักง่าย
‎อย่างที่บางคนบอกว่า ‎เกาะนี้พังทลาย ถูกทำลาย
‎แต่ผมมาที่นี่เพื่อบอกคุณว่า…
‎การฟื้นคืน กายและใจ ‎การไถ่บาป กายและใจ
‎ปาฏิหาริย์จะเกิดขึ้นบนเกาะคร็อกเก็ตต์
‎มันไม่ใช่คำอุปมา นามธรรม ‎การใส่ไข่พูดเกินจริง ไม่เลย
‎การเกิดใหม่ โอกาสที่สอง ชั่วนิ…
‎ไปตามหมอกันนิ่งมา
‎อย่ามุงเขา
‎การเปลี่ยนศาสนาของซอล ‎เกิดขึ้นบนถนนที่มุ่งไปดามัสกัส
‎ซอลเป็นปฏิปักษ์ต่อชาวคริสเตียน ‎ศัตรูของโบสถ์
‎เขากำลังมุ่งหน้าไปดามัสกัส ‎เพื่อจับผู้ศรัทธามาเป็นเชลย
‎แต่อย่างที่พระองค์รู้ ตอนที่เขาใกล้ถึงดามัสกัส
‎เขาเห็นแสงสว่างจ้าจนทำให้เขาล้มลงกับพื้น
‎เขาตาบอด ‎จากนั้นพระเยซูก็ทรงตรัสกับเขา
‎หลายวันผ่านไป เขาก็ตาสว่าง ‎และซอลก็กลายเป็นผู้ติดตามพระเยซู
‎จากนั้นก็กลายเป็นอัครสาวกเปาโล
‎มันคือถนนนอกเมือง ‎เส้นเดียวกับที่มงซินญอร์พรูอิตต์
‎เดินสับสนงุนงง ‎หลงไปจากกรุ๊ปทัวร์ของเขาเป็นครั้งสุดท้าย
‎พวกเขาคงไม่สังเกตว่าเขาหายไป
‎จิตใจที่สับสนของเขาไม่ช่วยอะไรเขาเลย ‎แล้วเขาก็เดินหลงไปในทะเลทราย
‎ไม่ มงซินญอร์…
‎เขาหลงทาง สับสน ‎หลงทางในทางโลก และทางจิตใจ
‎เดินแยกจากกลุ่มของเขา
‎เขาจะตายในทะเลทราย ‎บนถนนไปยังดามัสกัสแน่นอน
‎เมื่อพายุทรายรุนแรงจู่โจมเขา
‎แถวนั้นมีพายุทรายรุนแรงเกิดขึ้นบ่อยครั้ง
‎แล้วเขาก็รู้เรื่องนี้ ‎เรื่องของพายุที่โหมกระหน่ำ
‎เขาได้ยินว่าท่ามกลางพายุนี้มี ‎ซากโบราณฝังอยู่ใต้ทะเลทราย
‎ซึ่งกลายเป็นส่วนเดียวกับผืนดิน กับผืนทราย
‎ไม่เหลือความเป็นโครงสร้าง ‎และอาคารจากเมื่อนานมาแล้ว
‎ซากที่เป็นปึกแผ่นเดียวกับผืนดิน
‎ขณะที่มงซินญอร์พรูอิตต์เดินหลงท่ามกลางพายุ
‎ทรายพัดเข้าตาและปะทะใบหน้าของเขา
‎ตรงเบื้องหน้าเขา ‎มีความมืดดำปรากฏที่เนินทราย
‎คงเป็นปากถ้ำกระมัง
‎ประตูสู่ซากโบราณ
‎จิตใจที่สับสนของเขาต้องการเพียงที่พักพิง ‎เขาจึงเดินเข้าไป
‎ในความมืดมิดอย่างมุ่งมั่น
‎ทางเข้าที่เหมือนกับถ้ำเปิดออกเบื้องหน้าเขา
‎จนกระทั่งแสงหมดไป…
‎- ก็แค่วิงเวียนหัวน่ะ ‎- อาจจะ
‎ยังไงก็ขอฉันตรวจหน่อย
‎หายใจเข้าลึกๆ ค่ะ
‎- จริงๆ นะผมไม่เป็นไร ‎- หายใจออก
‎อัตราการเต้นของหัวใจคุณสูงขึ้น ‎อุณหภูมิในร่างกายก็ด้วย
‎เหมือนร่างกายกำลังต่อสู้กับไวรัส ‎แต่ไม่มีอะไรที่เป็นสัญญาณร้ายแรง
‎งั้นเขาโอเคใช่ไหมคะ
‎เขาไม่เป็นไรค่ะ
‎ร่างกายคุณขาดน้ำนะคะ คุณพ่อ ‎ฉะนั้นเลิกกินอาหารเค็มๆ
‎ดื่มน้ำเยอะๆ พักผ่อน
‎แล้วก็ปล่อยให้ร่างกายเยียวยาตัวเอง
‎ขอบคุณครับ
‎งานฉันนี่คะ
‎ไม่นะ มันมากกว่านั้น คุณดูแลชาวบ้าน
‎ผม แม่คุณ แล้วก็ทั้งเกาะนี้ ‎คุณทำให้ชาวบ้านอุ่นใจ
‎ผมภูมิใจในตัวคุณนะ
‎ขอบคุณค่ะ
‎ได้ยินหมอแล้วนี่ ดื่มซะ
‎ฉันจะยกเลิกนัดตอนบ่ายทั้งหมดของคุณ
‎- เบฟ ‎- คุณต้องพักผ่อน
‎อย่ายกเลิกทั้งหมด มีบางนัดที่ผมพลาดไม่ได้
‎- ข้าวเที่ยงเสร็จแล้ว ‎- เดี๋ยวไปครับ
‎(คัมภีร์ไบเบิล)
‎ไปให้พ้น
‎ต้องการอะไรจากฉันวะ
‎ยุ่งชะมัด ต้องการอะไรวะ
‎สวัสดีค่ะ
‎ปืนกระบอกนั้นใช่ไหม
‎- ใช่ไหมคะ ‎- ไม่ใช่
‎มันอยู่นี่ไหมคะ
‎ถ้าอยู่ หนูอยากเห็น
‎ไม่ นั่นปืนของปู่ฉัน
‎ปืนกระบอกนั้น ฉันทิ้งลงอ่าวไปทันที ‎หลังจากเกิดเรื่อง
‎ฉันทนมองมันไม่ไหว
‎เหมือนที่หนูนึกภาพไว้เลย
‎คืองี้นะคะ
‎ตอนนั้นหนูกำลังเดินอยู่กับพ่อ
‎เราไม่ได้จะไปไหนหรอก ‎มันก็แค่สิ่งที่เราทำประจำ
‎มันเป็นช่วงที่พ่อจะคุยกับหนูมากที่สุด ‎หนูก็เลยชวนเขาไปเดินเล่น
‎ตั้งแต่เด็กๆ
‎และเรากำลังเดินเล่นกันอยู่
‎เหมือนที่ทำทุกเย็น แล้วมันก็เกิดขึ้น
‎เหมือนโดนฟ้าผ่า แล้วหนูก็ล้มลงกับพื้น
‎แต่หนูไม่รู้สึกนะ
‎พ่อหนูกรีดร้องราวกับสัตว์ป่า
‎หนูไม่เคยได้ยินเสียงเขาแบบนั้นเลย ‎แต่หนูไม่รู้สึกอะไร
‎ไม่รู้สึกอะไรเลย
‎และนั่นเป็นตอนที่หนูรู้ว่า ‎หนูสัมผัสถึงความรู้สึกไม่ได้เลย
‎ตอนนั้นแหละที่หนูกลัวมาก
‎หนูเกลียดคุณ
‎ความจริงใจเป็นสิ่งสำคัญ ‎เราจึงจะเริ่มจากตรงนั้น
‎หนูเกลียดคุณ โจ คอลลี่
‎หนูเกลียดคุณมาหลายปี
‎และสิ่งที่หนูจินตนาการว่าจะทำกับคุณ ‎หนูอยากทำให้คุณเจ็บ
‎หนูอยากให้คุณทรมาน
‎หนูอยากให้คุณส่งเสียงแบบที่พ่อหนูทำ
‎ตอนที่เขาวางมือบนรูกระสุน ‎ตรงกระดูกสันหลังหนู
‎หนูอยากให้คุณขอร้องให้หนูให้อภัย ‎เพื่อที่หนูจะได้ปฏิเสธคุณ
‎หนูอยากให้คุณมีชีวิตที่บัดซบหดหู่
‎ดังนั้นตอนที่หนูบอกว่า ‎ที่นี่เหมือนอย่างที่นึกภาพไว้
‎ที่หนูหมายถึงคือ ‎มันเหมือนกับที่หนูหวังไว้
‎- ฉันขอโทษ ‎- ก็แน่ล่ะสิ
‎คุณขโมยชีวิตหนูไป
‎ไม่ใช่ชีวิตก่อนเกิดเรื่อง ‎แต่เป็นชีวิตที่หนูอาจมีได้
‎คุณขโมยสิ่งที่หนูยังไม่ได้มีด้วยซ้ำ
‎คุณทำลายช่วงเวลานั้นไป โจ คอลลี่
‎คุณทำลายช่วงเวลานั้นไปและคุณขโมย…
‎ทั้งหมดนั่นเป็นเรื่องจริง
‎และมันก็ยังติดอยู่ในใจหนู
‎แต่นั่นไม่ใช่เหตุผลที่หนูมาในวันนี้
‎วันนี้หนูมาที่นี่…
‎หนูยกโทษให้คุณ
‎หนูยกโทษให้คุณค่ะ โจ คอลลี่
‎หนูยกโทษให้ และตอนนี้หนูเห็นคุณแล้ว
‎หนูเห็นคุณ และหนูยังโกรธคุณอยู่
‎แต่มันต่างออกไป ‎แม้แต่ตอนที่พูดอยู่นี้ มันก็ต่างออกไป
‎- อยากรู้ไหมว่าทำไม ‎- อยาก
‎เพราะสิ่งเดียวที่ขวางระหว่างคุณ ‎กับชีวิตที่ดีกว่านี้ก็คือตัวคุณ
‎สิ่งเดียวที่ขวางทางหนูคือความเกลียด
‎สิ่งเดียวที่ขวางทางคุณคือตัวคุณ
‎"ผู้ใดที่มีความอดทนย่อมดีกว่าผู้มีอำนาจ
‎และผู้ที่ควบคุมจิตใจตัวเองได้ ‎ย่อมดีกว่าผู้ที่ได้ครองเมือง"
‎นั่นสุภาษิต 16:32 โจ ‎รู้ไหมว่าสุภาษิตหมายถึงอะไร
‎หนังสือสุภาษิตคืออะไร
‎มันหมายถึงปัญญา
‎ปัญญาและความรู้ เพราะงั้น…
‎ถ้าพระเจ้าอภัยให้คุณได้ ‎และพระองค์ทรงตรัสว่าทำได้
‎พระองค์ทรงตรัสอยู่เสมอ…
‎งั้นหนูก็ให้อภัยคุณได้ค่ะ
‎และถ้าหนูให้อภัยคุณได้ โจ คอลลี่
‎คนอื่นๆ ก็ทำได้
‎ฉันเข้าใจว่าพวกคุณบางคนไม่พอใจ
‎แต่ขอฉันพูดเป็นคนแรก ‎เพื่อให้คุณสบายใจขึ้นนะ
‎ทุกอย่างยังเป็นเหมือนเดิม
‎บทเรียนที่กำหนดไว้ยังสอนอยู่
‎เราไม่ได้ปรับเปลี่ยนตารางสอน ‎เรื่องนั้นไม่จำเป็นต้องพูดกันแล้ว
‎ขออนุญาตนะ นั่นไม่ใช่ปัญหา…
‎ดูจากมุมมองศาสนาของคุณ ฉันเข้าใจนะ
‎คุณอาจรู้สึกเคือง ‎ที่ลูกชายสนใจคัมภีร์ไบเบิล
‎- ไม่เลย ‎- ฉันเดาว่านะ
‎แต่เป็นฉันคงบอกว่า ‎ถ้าเขาสนใจในพระเยซู
‎ทำไมไม่ให้เขาได้ลองศึกษาล่ะ
‎นั่นไม่ใช่ปัญหาเลยครับ ‎และขอบคุณที่ให้โอกาสได้ชี้แจง
‎เขารู้เรื่องพระเยซูดี
‎ฉันว่าไม่นะ
‎ชาวมุสลิมเชื่อว่า ‎พระเยซูคือศาสดาคนหนึ่งของพระเจ้า
‎และคัมภีร์อินญีล ไบเบิลนั่นแหละ
‎ถูกเผยต่อพระองค์ เช่นเดียวกับคัมภีร์โทราห์ ‎ที่ถูกเผยต่อโมเสสก่อนหน้านั้น
‎เรารักพระเยซู และเรารักสารที่พระองค์ได้รับ
‎แหม
‎เราได้เรียนรู้เรื่องใหม่ๆ กันทุกวันเลยเนอะ
‎แต่เราก็เชื่อด้วยว่า ‎หลังจากพระเยซูสิ้นพระชนม์
‎เพราะการแทรกแซงของผู้คน ‎จึงมีการเบี่ยงเบนในศาสนาคริสต์
‎ผู้คนปรับเปลี่ยนสาร บาทหลวง ‎พระสันตะปาปา กษัตริย์
‎คัมภีร์ไบเบิลถึงได้มีหลายฉบับ
‎- ผู้คนเข้าไปปรับเปลี่ยนตามใจ ‎- ฉันไม่เห็นว่ามันเกี่ยวเลย
‎เราเชื่อจริงๆ ว่าคัมภีร์ไบเบิล ‎มีคำตรัสดั้งเดิมของพระเจ้าบางส่วน
‎ช่างมีน้ำใจจริง
‎แต่เราก็เชื่อด้วยว่าพระเจ้าเผยแพร่ ‎คัมภีร์อัลกุรอานเป็นสารสุดท้าย
‎คัมภีร์ที่ไม่ถูกปรับเปลี่ยน
‎เพื่อย้ำถึงการเปิดเผยดั้งเดิม ‎ของศาสดาคนก่อนๆ อีกครั้ง
‎ฉันว่าที่นี่ไม่เหมาะจะคุย
‎เรื่องที่ว่าความเชื่อเรื่องคัมภีร์ ‎ของเรานั้นแตกต่าง
‎ใช่เลยครับ
‎นั่นไงล่ะ นั่นแหละปัญหา
‎ผมถึงได้คิดว่าบางคนในห้องนี้
‎รวมถึงตัวผม เราค่อนข้างกังวล
‎ชาวมุสลิมส่งเสริมให้ทุกคนหาความรู้
‎ผมจึงไม่ห่วงอะไร ‎ที่ลูกผมจะศึกษาคัมภีร์ไบเบิล
‎ที่จริงตื่นเต้นเลยนะ ผมเองก็ศึกษา
‎แต่ที่ผมคิดว่ามันเป็นปัญหา ‎ก็คือนี่เป็นโรงเรียนรัฐ
‎นั่นแหละประเด็น
‎และผมคิดว่าที่เราบางคนกังวล ‎ไม่ใช่ที่ตัวคัมภีร์ไบเบิล
‎แต่เป็นเรื่องที่มันถูกแจกให้กับนักเรียนที่นี่
‎หากเป็นคุณ คุณจะรู้สึกยังไง
‎ถ้าคุณส่งลูกไปเรียนโรงเรียนรัฐ…
‎นายอำเภอ
‎แล้วเขากลับบ้านมาพร้อมคัมภีร์อัลกุรอาน
‎ถามคุณเรื่องศาสดามุฮัมมัด ‎คุณก็คงรู้สึกว่ามันเป็นปัญหา
‎ถ้าผมเดินแจกคัมภีร์อัลกุรอาน
‎ให้กับเด็กๆ บนเกาะนี้
‎จุดประสงค์เพื่อให้ความรู้ล้วนๆ
‎ผมว่าคุณคงไล่ผมออกจากเมืองไปแล้ว คุณคีน
‎ขออนุญาตนะคะ
‎นี่คือโรงเรียนรัฐ
‎และเขาก็พูดถูก
‎ฉันเองก็เป็นคริสต์ศาสนิกชน ‎โบสถ์เดียวกับพวกคุณส่วนใหญ่
‎คุณรู้ว่าฉันเชื่ออะไร ‎แต่การอ่านคัมภีร์ในคาบโฮมรูม…
‎นี่ นายอำเภอ ฉันจะไม่ไล่คุณออกจากเมืองหรอก
‎และฉันเศร้านะที่คุณคิดแบบนั้นกับฉัน
‎ผู้คนที่มีศรัทธา ทุกศรัทธา ‎เราทุกคนเหมือนกัน
‎เป็นดั่งญาติสนิท
‎และฉันไม่มีทางจงใจที่จะลบหลู่ใคร
‎ไม่มีทางเลย ก็แค่…
‎การมีคัมภีร์ไบเบิลในห้องเรียน
‎ก็เหมือนหนังสือเรียนทั่วไป ‎อย่างหนังสือวิทยาศาสตร์ ประวัติศาสตร์…
‎ที่จริงมันต่างกันมากนะคะ
‎เด็กๆ จะหยิบไปหรือไม่หยิบก็ได้
‎ใช่ บางครั้งฉันก็อาจอ่านข้อความกินใจ ‎ช่วงคาบโฮมรูม
‎แต่ฉันไม่ได้จะเปลี่ยนให้มานับถือศาสนาคริสต์
‎ฉันแค่แบ่งปันความศรัทธาของฉันให้เด็กๆ
‎ด้วยหวังว่าพวกเขาอาจได้แรงบันดาลใจ
‎ถ้าเรามีครูชาวมุสลิม ‎และเขาอ่านคัมภีร์อัลกุรอานให้เด็กๆ ฟัง
‎ฉันก็ไม่ว่าอะไรนะ ‎ตราบใดที่เนื้อหาไม่มีการลบหลู่
‎ต้องขอโทษด้วยที่พูดแบบนี้ ‎เพราะมีบางเนื้อหาที่ลบหลู่อยู่นะ
‎ฉันไม่ได้จะชวนทะเลาะ นายอำเภอ
‎ฉันยอมรับว่าคัมภีร์ไบเบิล โดยเฉพาะฉบับเก่า
‎มีข้อความที่ไม่เหมาะกับเด็กๆ
‎แต่หาค่ามิได้สำหรับผู้ใหญ่
‎แต่ฉันไม่มีวันเล่าเรื่องล็อตกับภรรยาของเขา ‎ให้เด็กๆ ฟังแน่
‎ทุกอย่างที่ฉันอ่านให้ฟัง ฉันเช็กดูก่อน
‎นั่นไม่ใช่ประเด็นที่เขาสื่อ…
‎แล้วการศึกษาจะเป็นยังไงล่ะ
‎ถ้าเราไม่สามารถให้ทางเลือกกับนักเรียนได้
‎ทำไมถึงกลัวที่จะ ‎ให้พวกเขาอ่านข้อความบางอย่าง
‎เราจะเผาหนังสือทุกเล่ม ‎ที่มีความเห็นต่างเล็กน้อยเหรอ
‎และในกรณีนี้ สถานการณ์ปัจจุบัน
‎สถานการณ์บนเกาะนี้ ‎มันกระตุ้นให้หาคำตอบไม่ใช่เหรอ
‎ฉันแค่จะบอกว่า
‎ไม่มีประโยชน์ที่จะแสร้งว่า ‎เราไม่มีปัญหารุนแรง
‎เรากำลังอยู่ในช่วงเวลาอัศจรรย์ ‎ที่นี่ ตอนนี้ บนเกาะคร็อกเก็ตต์
‎มีปาฏิหาริย์เกิดขึ้นจริงๆ
‎ต่อหน้าต่อตาเราที่โบสถ์เซนต์แพทริค
‎และชุมชมนี้… นายอำเภอ คุณควรรู้เรื่องนี้
‎คุณมีหน้าที่ดูแลชุมชนนี้
‎ตอนนี้ชุมชนเรากำลังอยู่ในช่วง ‎การฟื้นตัวทางศาสนา
‎ที่รุ่งเรือง
‎และถ้าเด็กๆ ในชุมชนนี้ ‎ไม่สามารถคุยเรื่องนั้นที่โรงเรียนได้
‎ฉันก็ไม่รู้ว่าจะยังไงแล้ว
‎ฉันแทบทนฟังเธอพูด ‎เรื่องไร้สาระในห้องนั้นไม่ได้เลย
‎มันเหมือนเป็นการยกยอความดีของตัวเอง
‎ที่มีเฉพาะกับคนเคร่งศาสนาบางคน
‎ฉันไม่เคยชอบอะไรแบบนั้นเลย
‎ไม่เลย
‎- โทษที นั่นมัน… ‎- ไม่
‎คุณสบายดีไหม เป็นยังไงบ้าง
‎เนือยมาก ผมว่าผมมีปัญหา
‎เรื่องการพูดตรงๆ กับคนเพื่อขอโทษ
‎บาทหลวงพอลบอกว่าผมควรเขียนจดหมาย
‎ผมก็เลยเขียน หลายฉบับเลย
‎- ยากนะเนี่ย ‎- ตอนเขียนน่ะยาก
‎แต่ตอนส่งให้พวกเขาจะยากกว่า
‎ผมไม่อยากให้ถึงตอนนั้นเลย
‎ตอนเขียนรายการประเมินตัวเอง ผมพบว่า
‎ผมมันขี้ขลาด
‎อย่าทำแบบนั้น
‎อย่าพูดถึงตัวเองแบบนั้น
‎ถ้ามีใครพูดถึงคุณแบบนั้น ฉันจะ…
‎คุณจะอะไร
‎จะเตะก้นพวกเขาน่ะสิ
‎- เหรอ ‎- ใช่
‎- จะเตะก้นพวกเขาเหรอ ‎- ใช่ เตะแบบนี้
‎นั่นโดนขาอ่อนผมนะ
‎- งั้นฉันจะเตะขาอ่อนพวกเขา ‎- อืม
‎เอาละ แม่ ได้เวลาอาบน้ำก่อน…
‎ให้ตายสิ แม่
‎เราคงต้องเริ่มมัดแม่กับเตียงแล้ว ‎เว้นแต่แม่อยากสะโพกหักทั้งสองข้าง
‎ซาร่าห์
‎ไม่รู้ว่าหนูจะเสียเวลาบอกแม่ทำไม ‎เหมือนพูดคนละภาษากันเลย
‎ซาร่าห์ ลูกรัก
‎แม่
‎แม่ไป…
‎แม่ไปไหนมา คงเป็นที่ไหนสักแห่งที่มืดมิด
‎แต่ตอนนี้… มันเหมือนแม่เพิ่งตื่น
‎แล้วลูกก็อยู่ตรงนี้
‎ลูกสาวคนสวย…
‎แม่เหรอคะ
‎ลูกให้แม่มานอนห้องนั่งเล่นตั้งแต่เมื่อไหร่
‎โทษทีที่มาสาย
‎บอกแล้วว่าเดี๋ยวเขาจะเข้าใจ มีสามคนแล้ว
‎ไง โจ
‎ไม่ใช่กลุ่มนิรนามแล้วสินะ
‎หลังจากเธอกลับไป ผมก็ไม่อยากดื่มเลย
‎ผมดื่มนะ แต่ไม่ได้อยากดื่ม
‎ฟังดูเข้าใจได้ไหม ไม่รู้สิ
‎ผมไม่รู้เลย ผมเดินไปทั่วเกาะเวรนี่อยู่นาน
‎แล้วผมก็คิดถึงสิ่งที่เกิดขึ้นกับเธอ
‎สิ่งที่เกิดขึ้นที่นี่ ที่โบสถ์เซนต์แพทริค
‎นั่นเป็นสิ่งที่ทุกคนพูดกันใช่ไหม
‎ผมก็เลยคิดว่าช่างแม่ง
‎แล้วผมก็มาที่นี่ ‎จากนั้นบาทหลวงพอลก็บอกผม
‎เรื่องที่พวกคุณมีประชุมกลุ่มนี้
‎งั้นลีซ่าให้อภัยคุณแล้ว
‎และวันนี้ผมได้ฟังคำสารภาพบาปของคุณ ‎และพระเจ้าก็ให้อภัยคุณ
‎เหลือใครอีกล่ะ
‎คงเป็นผมเองที่ยังไม่พร้อมให้อภัยตัวเอง
‎เอาละ คุณคิดยังไง ไรลี่ย์
‎ผมว่าผมไม่อยู่ในฐานะ
‎ที่จะพูดถึงเรื่องนิสัยการดื่มของคนอื่น
‎ตอแหลชะมัด
‎ไม่ ขอโทษนะ นั่นตอแหล ‎นั่นมันตอแหล โทษที
‎ถ้าให้พูดกันตรงๆ คุณมาที่นี่อาทิตย์ละครั้ง ‎บางครั้งก็มากกว่านั้น
‎คุณพูดได้แค่นั้นเหรอ จำครั้งแรกได้ไหม
‎จำไรลี่ย์ที่เดินเข้ามาในนี้ ‎แล้วนั่งกอดอกปิดกั้นตัวเองได้ไหม ผมจำเขาได้
‎คิดถึงเขาสักครู่สิ แล้วค่อยพูด
‎เพราะผมคิดว่ามีสิ่งที่คุณพูดกับโจได้ ‎แต่ผมพูดไม่ได้
‎ไม่มีใครพูดได้
‎ที่เรามาคุยกันก็เพื่อการนั้น ‎เพราะงั้นอย่าตอแหลผมและพูดซะ
‎โอเคนะ ไรลี่ย์
‎คุณมาที่นี่ โจ
‎คุณอยู่ที่นี่ แค่นั้นก็พอแล้ว
‎อาจจะไม่ตลอดไป ‎แต่สำหรับคืนนี้มันพอแล้ว
‎สำหรับคืนนี้ มันสำคัญที่สุด
‎เอาละ เดี๋ยวผมจัดการต่อเอง พวกคุณกลับเถอะ
‎แน่ใจเหรอ เราช่วยเก็บ…
‎ไปเถอะ เจอคุณสองคนครั้งหน้านะ
‎- ครับ ‎- แน่นอน
‎- ผมจะมา ราตรีสวัสดิ์ครับ คุณพ่อ ‎- ราตรีสวัสดิ์
‎- ราตรีสวัสดิ์
‎"ศูนย์สันทนาการพรูอิตต์" ‎หรูหราหมาเห่า
‎ทำไมไม่ตั้งชื่อไปเลยว่า ‎"ศูนย์ฟอกเงินของเบฟ คีน"
‎มันเป็นแบบนั้นนี่
‎"ศูนย์ฟอกเหรียญของเบฟ คีน"
‎หรือ "ศูนย์ฉ้อโกงของเบฟ คีน"
‎ไม่ก็ "ห้างของอีนางมารร้ายเบเวอร์ลี่ คีน
‎โดยบริษัทยักยอกเงินจำกัด"
‎ป้ายต้องใหญ่กว่านี้นะ
‎แต่ประเด็นคือฉัน…
‎ฉันไม่เคยคิดจะย่างกรายเข้าไปในอาคารนั้น
‎ไม่เลย
‎นึกว่าจะตายก่อนจะได้เห็นข้างในด้วยซ้ำ
‎แต่การได้อยู่ในนั้นกับนาย
‎กับบาทหลวงพอล แล้วก็คุยกันแบบนั้น
‎ภายใต้สถานการณ์บ้านี่ที่ฉันรู้สึกว่า…
‎บางทีชีวิตฉันอาจมีค่า…
‎หลังจาก… ทั้งหมดนั่น…
‎นายก็คิดแบบนั้นใช่ไหม
‎อย่าทึกทักไปเอง
‎ต้องจำให้ขึ้นใจเลย
‎อย่าทึกทักไปเอง
‎ผมดีใจที่คุณมานะ โจ
‎เดี๋ยว นายดีใจจริงๆ สินะ
‎นี่มันสุดๆ ไปเลย
‎คนเดียวที่เคยสนใจฉันคือน้องสาว
‎เธอออกจากเกาะคร็อกเก็ตต์ไปนานแล้ว
‎- เธอไม่เคยเข้าใจว่าฉันอยู่ทำไม ‎- ทำไมคุณถึงอยู่ล่ะ
‎ไม่รู้สิ แค่ดู…
‎แค่รู้สึกว่าการไปจากที่นี่มันง่ายเกินไป ‎ฉันไม่ควรไปเฉยๆ
‎ฉันคงเป็นพวกชอบอะไรยากๆ
‎เธอตายเมื่อสองสามอาทิตย์ก่อน
‎เสียใจด้วยครับ
‎ลูกๆ เธอฝังเธอไว้บนแผ่นดินใหญ่
‎ถึงตายแล้ว เธอก็ไม่อยากกลับมาที่นี่
‎ฉันน่าจะไปหาเธอ
‎ลองฝืนใจดูบ้าง แต่ฉันกลับทำไม่ได้
‎แต่ตอนนี้ฉันว่าฉันทำได้แล้ว
‎และนั่นมัน… นั่น…
‎มันโคตรแย่เลย
‎นายกลับบ้านเถอะ
‎มันจะมีอะไรเปลี่ยนบ้างไหม
‎สำหรับคนอย่างเราน่ะ
‎ผมว่าไม่นะ
‎รอบตัวเราไม่มีอะไรเปลี่ยน
‎บางทีถ้าเราพยายามอย่างหนัก
‎เราก็อาจเปลี่ยนไปก็ได้
‎อย่างน้อยก็อาจรู้สึกเปลี่ยนไป
‎ไม่รู้สิ
‎แด่การกลายเป็นคนใหม่
‎- ราตรีสวัสดิ์ โจ ‎- ราตรีสวัสดิ์ ไรลี่ย์
‎ขอคุยด้วยได้ไหมฮะ
‎ได้สิ
‎ผมอยากไปโบสถ์เซนต์แพทริควันอาทิตย์ ‎เพื่อลองดูฮะ
‎ทำไม
‎- ทุกคนที่โรงเรียนไปหมด ผมก็เลย… ‎- ไม่นะ ไม่ทุกคน
‎หลายคนไปนี่ครับ ผมเลยคิดว่า ‎คงเจ๋งดีถ้าได้เห็นว่ามันเป็นยังไง
‎ไม่ พ่อไม่ให้ไป
‎ไหนล่ะเหตุผลที่ห้ามไม่ให้ผมไป
‎มีเหตุผลหนึ่งที่เยี่ยมมาก ลูกไม่ใช่ชาวคริสเตียน
‎เรื่องนั้นผมไม่ได้เลือกนี่
‎ผมไม่เคยได้เลือกอะไรเลย
‎พ่อไม่ได้ถามว่าผมอยากเป็นมุสลิมไหม
‎ลูกเป็นมุสลิม
‎พ่อไม่ถามด้วยว่าผมอยากย้ายมาที่นี่ไหม
‎- พ่อรู้ ‎- พ่อไม่เคยถามอะไรผมเลย
‎พ่อเป็นคนที่ตัดสินใจเป็นมุสลิมเพื่อแม่
‎แล้วก็ตัดสินใจย้ายมาที่นี่ ‎เพราะแถวบ้านเดิมมันเหยียดผิวเกินไป
‎- พ่อทนไม่ได้… ‎- นี่
‎ทุกอย่างขึ้นอยู่กับพ่อตลอด ‎พ่อเป็นคนตัดสินใจ พ่อคนเดียว
‎แต่ตอนนี้เราอยู่ที่นี่ ‎แล้วก็มีเรื่องพวกนี้กำลังเกิดขึ้น…
‎- เรื่องอะไร ‎- พ่อก็รู้ว่าอะไร
‎ลูก พ่อรู้เรื่องที่ลีซ่า สการ์โบโรห์เดินได้
‎การวินิจฉัยที่ผิดพลาดของเธอ ‎โอเค พ่อรู้มันน่าทึ่งมาก
‎พ่อ ผมรู้จักลีซ่า สนิทเลยล่ะ ‎และกรณีของเธอ…
‎- มันคือปาฏิหาริย์ จริงๆ นะ ‎- ไม่ใช่ มันไม่ใช่แบบนั้น อาลี
‎นั่นไม่ใช่วิธีที่อัลลอฮ์…
‎รู้ไหมว่ามันทำอะไร
‎สิ่งที่มะเร็งตับอ่อนทำกับคน
‎อยากให้พ่อเล่าไหม
‎เพราะพ่อไม่อยากเล่า
‎พ่อไม่เคยอยากให้ลูกรู้ว่า ‎แม่ต้องเจอกับอะไรบ้าง
‎พ่อรับมันไว้เพื่อเราสองคน ใช่แล้ว
‎แม่ยังคงมีศรัทธา ยังนับถือพระองค์ ‎จนถึงช่วงสุดท้ายของเธอ และถ้า…
‎ถ้าพระเจ้าใช้วิธีการเช่นนั้น…
‎ถ้าพระองค์ตัดสินใจ
‎ว่าพระองค์จะรักษาบางคน แต่ไม่ทั้งหมด
‎ถ้าพระองค์เลือกที่จะไว้ชีวิตบางคน แต่ไม่ทั้งหมด
‎ถ้าพระองค์ประทานปาฏิหาริย์ ‎ให้ลีซ่า สการ์โบโรห์
‎แต่กลับปล่อยให้เด็กบนแผ่นดินใหญ่ ‎ตายเพราะเนื้องอกในสมอง…
‎ไม่
‎ไม่ มันไม่ใช่แบบนั้น อาลี ไม่ใช่เลย
‎นั่นไม่ใช่วิธีทำงานของพระเจ้า
‎ไม่ว่าเรื่องราวที่โบสถ์เซนต์แพทริค ‎จะน่าตื่นเต้นแค่ไหน
‎แม้แต่เรื่องชาวพุทธหรือลัทธิไซแอนโทโลจี ‎มันไม่ใช่อำนาจวิเศษ ไม่ใช่
‎จุ๊บแม่ด้วย
‎พรุ่งนี้เราคุยเรื่องนี้ต่อก็ได้ถ้าลูกต้องการ
‎แม่ง
‎มีอะไรครับ
‎เปล่า
‎ตาฝาดน่ะ
‎ฝันดีนะ
‎น้ำจะใช้ได้ก่อนที่คุณพ่อจะกลับมาไหม
‎เกือบเสร็จแล้วครับ คุณคีน
‎ขอบคุณอีกครั้งสำหรับอาหารค่ะ
‎ต้องเริ่มเอาของใส่ช่องแช่แข็งแล้ว
‎- ชาวบ้านมอบให้มาเยอะเลย ‎- บาทหลวงพอลสมควรได้รับนี่ครับ
‎ใช่ค่ะ ฉันถึงอยากให้ ‎พวกคุณช่วยวางแผนเรื่องนี้
‎ฉันกะจะจัดงานมื้อค่ำของชุมชน ‎เพื่อแสดงความขอบคุณต่อท่าน
‎ไม่ต้องจัดใหญ่เว่อร์วัง
‎แต่คนน่าจะเต็มศูนย์สันทนาการ
‎และฉันคิดว่าคุณสองคน ‎อาจช่วยกล่าวอะไรในงานสักหน่อย
‎- ยินดีเลยครับ ‎- ได้ค่ะ
‎ดูจากสิ่งที่ท่านทำให้ครอบครัวคุณ ‎และตำแหน่งของคุณในชุมชนนี้นะ เวด
‎มันจะมีความหมายมากในฐานะพ่อ ฐานะ…
‎- หวัดดี ‎- คุณพ่อ
‎- พระเจ้า ไม่นะ ‎- เขาเป็นอะไร
‎คุณพ่อ
‎เขา…
‎บาทหลวงพอล ได้โปรด…
‎ผมไม่…
‎ผมไม่เข้าใจ
‎ไม่เข้าใจเลย
‎ความมืดมิด ความมืดมิดในซากโบราณนั่น
‎ไม่มีแสงเลย ทุกย่างก้าว ‎เป็นก้าวไปสู่ความเวิ้งว้าง
‎และความเจ็บปวด ความเจ็บปวดๆ
‎ใช่ ความเจ็บปวด
‎แล้วความกลัวก็ถูกระบายออกมาจากร่างเขา
‎ที่ระบายออกจากร่างเขา ‎มีแต่ความกลัว ความเจ็บปวด…
‎ระบายออกมาหมด ระบายออกมา
‎ข้าแต่พระบิดา ผู้สถิตอยู่ในสวรรค์ ‎พระนามทรงเป็นที่สักการะ
‎พระอาณาจักรจงมาถึง ‎พระประสงค์จงสำเร็จ
‎ในแผ่นดินเหมือนสวรรค์
‎ดวงตาคู่นั้น
‎ดวงตา ผิวหนัง มือ แล้วก็ปีกด้วย
‎ปีกใหญ่ยักษ์โอบกอดเขาไว้
‎และสุดท้ายใจของเขาก็เจอคำคำนั้น
‎คำที่ถูกค้นพบเพราะความกลัว ‎เช่นเดียวกับหลุมศพที่ถูกค้นพบเพราะพายุ
‎และคำคำนั้นก็คือ "เทวทูต"
‎เทวทูต
‎และเขาก็กลัวเหลือเกิน
‎ขณะที่มือในความมืด มือที่ยื่นออกมา
‎มีรอยแผลศักดิ์สิทธิ์ แผลแห่งพระเจ้า
‎และตรงข้อมือของเทวทูต
‎ก็มีโลหิตแห่งชีวิตไหลออกมา ‎แล้วก็มีคำพูดเอ่ยออกมา
‎"ดื่มซะ"
‎"ทุกคน รับนี่ไป แล้วดื่มซะ ‎เพราะนี่คือโลหิตของเรา
‎โลหิตแห่งพันธสัญญาใหม่ที่หลั่งให้ทุกคน
‎เพื่อให้ทุกบาปได้รับการอภัย"
‎คำพูดเหล่านี้วนอยู่ในหัวของชายชรา
‎ซ้ำแล้วซ้ำเล่า ซ้ำแล้วซ้ำเล่า ขณะที่เขาดื่ม
‎มงซินญอร์จอห์น พรูอิตต์ ‎ตื่นขึ้นในเช้าวันถัดมา
‎พายุได้ผ่านไปแล้ว
‎พระอาทิตย์ส่องแสงเข้ามาทางปากถ้ำ
‎และเขาก็เดินไปหาแสงนั้น
‎เขายกมือขึ้นเพื่อป้องแสงอาทิตย์
‎มือของเขากลับมาอ่อนเยาว์อีกครั้ง
‎ลดลงไปหลายสิบปี
‎ด้านหลังของเขาเป็นทางเข้าโบสถ์ ‎ผมคิดว่ามันเป็นโบสถ์นะ
‎เป็นโบสถ์โบราณที่มีเทวทูต ‎ซ่อนตัวอยู่ข้างหลังผม
‎เทวทูตของพระเจ้า ผู้กลัวแสงอาทิตย์
‎ซ่อนตัวในเงามืด ‎แล้วผมก็คำนับและร้องไห้
‎ผมรู้ว่าการเดินทางนั้นยาวไกล
‎แต่ผมรู้ว่าที่ไหนต้องการเทวทูตองค์นี้ ‎ผมจึงเดินทางแล้วก็หยุดรอ
‎เพื่อให้เทวทูตตามทัน
‎ผมเดินทางแล้วก็รอด้วยความกลัว ‎กลัวว่าจะมีคนรู้
‎หรือกลัวว่าคืนหนึ่งเขาจะหายไป ‎ไม่บินมาหาผม
‎และพอเขามา ผมรู้ว่าผมต้องซ่อนเขาไว้
‎ผมก็เลยซ่อนเขาไว้กับโบราณวัตถุ
‎และปล่อยให้ที่เหลือ ‎เป็นตามประสงค์ของพระเจ้า
‎เพื่อให้ผมพาเขากลับบ้าน ‎มาหาผู้คนที่ต้องการเขาที่สุดอย่างปลอดภัย
‎และเพราะพระองค์ ผมจึงทำสำเร็จ
‎ผมรู้มาตลอดว่าผมต้องโกหก…
‎โกหกต่อคนที่ผมจะช่วย
‎เพื่อจิตวิญญาณอันมีค่าของเกาะนี้
‎เราจึงนำความรัก ความเมตตา ‎และปาฏิหาริย์ของพระองค์
‎มาให้พวกเขา
‎ดังนั้น…
‎พระเจ้า โปรดอภัยต่อคำโกหกเล็กน้อย ‎ที่ผมต้องทำเพื่อรับใช้พระองค์
‎พระเจ้า ข้าพเจ้าเป็นทุกข์เสียใจ ‎ที่ทำให้พระองค์เคืองพระทัย
‎ข้าพเจ้ารังเกียจบาปทั้งหมดที่ได้กระทำ ‎กลัวต้องสูญเสียแสงสว่างแห่งสวรรค์
‎และพบกับความมืดมิดของนรก ‎โดยเฉพาะบาปที่เคืองพระทัยท่าน
‎พระเจ้าผู้ทรงความดีและทรงสมควร ‎ได้รับความรักทั้งหมดของข้าพเจ้า
‎ด้วยพระคุณของพระองค์ ‎ข้าพเจ้าตั้งใจแน่วแน่ว่าจะสารภาพบาปทุกอย่าง
‎จะไถ่โทษบาปและจะไม่ทำบาปอีกเลย เอเมน
‎มงซินญอร์ ขอบคุณพระเจ้า
‎ปาฏิหาริย์จริงๆ
‎ขอบคุณพระเจ้า
‎มันคือปาฏิหาริย์
‎ขอบคุณพระเจ้า ‎ขอบคุณพระเจ้า มงซินญอร์
‎นี่คือปาฏิหาริย์
‎ไม่เป็นไรนะ
‎ไม่เป็นไร
‎คำบรรยายโดย วิภาพร หมู่ศิริเลิศ